21/09/2017 | Administración LocalMunicipal
Porto do Son
Aprobación definitiva da Ordenanza reguladora do prezo público pola prestación do servizo de actuación dos grupos municipais de gaita e baile

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do prezo público pola prestación do servizo de actuación dos grupos municipais de gaita e baile, unha vez que se elevou a definitivo o acordo de aprobación inicial adoptado polo Pleno da Corporación na sesión do 20 de xullo de 2017, e cuxo texto íntegro é do seguinte teor literal: De conformidade co previsto no artigo 127, en relación co artigo 41, ambos do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público por prestación do servizo de actuacións dos grupos municipais de gaitas “Suevia” e de baile “Anduriña” especificando as contías no artigo 5 que se rexerán polo presente texto normativo. Os prezos públicos regulados na presente ordenanza constitúen prestacións patrimoniais de carácter público a satisfacer por aquelas persoas físicas ou xurídicas que voluntariamente soliciten as actuacións dalgún dos grupos municipais de gaita ou baile. O feito impoñible que orixina o nacemento da obriga tributaria ven determinado pola actuación realizada polos grupos municipais “Anduriña” ou “Suevia”, a petición de persoas físicas ou xurídicas. As actuacións organizadas polo Concello non orixinan feito impoñible. Estarán obrigados ao pagamento de prezos públicos os solicitantes ou beneficiarios que disfruten dos servizos sinalados no artigo anterior. Grupo de Baile “Anduriña”: 800,00€ por actuación. Grupo de Gaitas “Suevia”: 800,00€ por actuación. A contratación dos grupos municipais de baile e gaitas, solicitaranse por escrito no Rexistro Xeral do Concello, cunha antelación mínima de 10 días. Previos os informes pertinentes, no seu caso, ditarase resolución e aprobarase a correspondente liquidación do prezo público. En todo caso, é facultade discrecional do Concello o outorgamento ou denegación das solicitudes, atendendo o obxecto da petición, interese artístico e oportunidade da petición. Se por causas non imputables ó obrigado o pago do prezo, a actuación non se realizase, procederá a devolución do importe previamente abonado. Todo acto que implique infracción ou fraude dos dereitos establecidos nesta Ordenanza será sancionado con multa de ata o dobre das cantidades defraudadas, sen prexuízo do pagamento dos dereitos adebedados conforme á mesma. Autorízase á Xunta de Goberno Local a modificar a contía do prezo público regulado no artigo 5 desta Ordenanza. A presente ordenanza, una vez aprobada definitivamente, será publicada integramente no BOP, e entrará en vigor o día da seguinte da súa publicación.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de setembro de 2017. O Alcalde- Presidente, Asdo. José Luis Oujo Pouso.